
OBRAZLOŽENJE POSEBNOG DIJELA IZVJEŠTAJA O IZVRŠENJU FINANCIJSKOG PLANA ZA RAZDOBLJE 01.01.-30.06.2026. GODINE

Sažetak djelokruga rada proračunskog korisnika

Nastavna, znanstveno-istraživačka i stručna djelatnost od začetaka Fakulteta građevinarstva, arhitekture i geodezije (FGAG) bila je jedan od osnovnih pokretača njegovog razvoja. Dosadašnje reference u navedenim djelatnostima koje su ostvarene u vremenskom periodu od preko pet desetljeća svrstavaju fakultet među vodeće fakultete iz područja tehničkih znanosti u Hrvatskoj i regiji.
U sklopu svojih studijskih programa FGAG omogućuje obrazovanje građevinskih inženjera na prijediplomskoj razini i u nekoliko građevinskih usmjerenja na razini diplomskog studija: opće (uključuje prometne, geotehničke i organizacijske teme), hidro­tehničko i konstruktersko. Također, fakultet organizira poslijediplomski doktorski studij u svim temeljnim građevinskim i tehničkim specijalnostima, odnosno granama. Pored studija građevinarstva, FGAG omogućuje obrazovanje inženjera arhitekture i urbanizma na razini prijediplomskog i diplomskog studija. Studij geodezije i geoinformatike trenutno postoji samo na prijediplomskoj razini.
Današnji graditeljski trendovi su takvi da se u Splitu, kao mediteranskom i priobalnom gradu, posebno stavlja naglasak na građenje u priobalju i kršu. Postizanje održivog razvoja u obalnim područjima zahtijeva velike financijske, organizacijske i intelektualne napore u čemu građevinarstvo, arhitektura, urbanizam i srodna polja imaju jednu od ključnih uloga koja postaje još učinkovitija kada se nađe u interakciji s drugim znanjima i vještinama, područjima i poljima. Zbog toga trenutno prisutne znanstveno-istraživačke teme na FGAG-u uključuju i niz drugih područja znanosti predstavljajući tako potrebu za proširenjem rada organizacije na nova područja znanosti s naglaskom na tematiku unaprjeđenja upravljanja izgrađenim okolišem, prirodnim resursima i zaštitom okoliša, na prilagodbu klimatskim promjenama te održivo graditeljstvo uopće.
Na FGAG-u su, pored znanstveno-istraživačke djelatnosti i visokog obrazovanja, te cjeloživotnog učenja kroz program stručnog usavršavanja, prisutne stručne djelatnosti u vidu izrade studija, ekspertiza, revizija, idejnih projekata te projekata složenih i vrlo složenih građevina.
Vizija je Fakulteta građevinarstva, arhitekture i geodezije težiti profilu vodeće znanstveno­obra­zovne institucije koja ostvaruje značajan utjecaj na društvo i struku kroz inovativne pristupe i tehnologije u sektoru graditeljstva na regionalnoj razini. Naša vizija očituje se u sljedećim razvojnim elementima: 
1. Kontinuirani razvoj studijskih programa: Vizija fakulteta uključuje stalni razvoj i unaprjeđenje studijskih programa kako bismo osigurali našim studentima stjecanje relevantnih znanja i vještina potrebnih za dinamično i promjenjivo okruženje građevinarstva, arhitekture, geodezije i geoinformatike. Nastojimo osigurati da naši programi odražavaju suvremene trendove i zahtjeve tržišta rada. 
2. Kontinuirana promocija znanstvenih spoznaja: Fakultet želi biti prepoznat kao centar izvrsnosti u istraživanju i generiranju novih znanstvenih spoznaja u području građevinarstva, arhitekture, geodezije i geoinformatike. Potičemo znanstvenu kreativnost i podržavamo istraživače u njihovim nastojanjima da doprinesu razvoju novih tehnologija, praksi i održivih rješenja. 
3. Suradnja s partnerima iz industrije i javnog sektora: Vjerujemo da je suradnja s industrijskim partnerima i javnim sektorom ključni element u povezivanju teorije s praksom. Kroz aktivno partnerstvo s vodećim organizacijama, tvrtkama i institucijama želimo omogućiti našim studentima praktično iskustvo i priliku za primjenu stečenih znanja u stvarnom svijetu. 
4. Primjena Laboratorija FGAG: Fakultet se posvećuje razvoju i održavanju modernih laboratorija oprem­ljenih najsuvremenijom znanstveno-istraživačkom opremom. Laboratorij FGAG omogućuje studentima i istraživačima da provode napredna istraživanja, testiranja i analize potičući inovacije i praktičnu primjenu znanja.
Ostvarivanjem ove vizije Fakultet građevinarstva, arhitekture i geodezije teži biti prepoznat kao inovativna, relevantna i stručna institucija koja potiče napredak u graditeljskom sektoru te aktivno doprinosi društvu i zajednici kroz svoj rad i utjecaj.
Misija Fakulteta građevinarstva, arhitekture i geodezije podređena je osiguranju visoke kvalitete obra­zovanja studenata svih studijskih programa, poticanju akademske i znanstvene izvrsnosti te promicanju znanosti i inovacija za potrebe unaprjeđenja građevinske struke. 
Misija fakulteta obuhvaća sljedeće temeljne aspekte: 
1. Kvalitetno obrazovanje studenata: Osiguranje visokoškolskog obrazovanja baziranog na temeljnim, primijenjenim i interdisciplinarnim znanjima koji su prilagođeni suvremenim potrebama građevinske, arhitektonske i geodetske prakse. 
2. Kritičko razmišljanje: Poticanje kritičkog razmišljanja, kreativnosti i profesionalnih vještina kako bismo naše studente uspješno pripremili za buduću karijeru i aktivno sudjelovanje u društvu. 
3. Akademska načela: Njegujemo vrijednosti etike u akademskom društvu, integriteta i otvorenosti prema različitim perspektivama. Podupiremo slobodu izražavanja i kritičkog razmišljanja kako bismo stvorili poticajno okruženje za akademski rast i razvoj. 
4. Znanstvena istraživanja: Poticanje istraživanja i razvoja u području građevinarstva, arhitekture, geodezije i geoinformatike. Suradnjom s drugim znanstveno-obrazovnim institucijama i partnerima iz industrije na kompetitivnim znanstveno-istraživačkim projektima doprinosimo širenju znanstvenih spoznaja i rješavanju ključnih izazova u društvu. 
5. Promicanje znanosti i inovacija u građevinskom sektoru: Uz pomoć suradnje s partnerima iz industrije potičemo napredak i inovacije u graditeljskom sektoru. Naša je težnja osigurati vodeću poziciju u temeljnim i primijenjenim istraživanjima, u razvoju novih tehnologija, kao i praksi kako bismo kontinuirano poticali razvoj graditeljskih struka i njihovu održivost. 
6. Suradnja sa zajednicom: Suradnja fakulteta s lokalnom i regionalnom zajednicom nudeći stručnu podršku, edukaciju i sudjelovanje u projektima koji doprinose razvoju županije i grada Splita. Naša je svrha doprinijeti održivom razvoju i poboljšanju životnih uvjeta u našem okruženju.
Kroz ostvarivanje pojedinih elemenata misije te postupanje prema načelima ESG standarda, Hrvatskog kvalifikacijskog okvira i viših strateških dokumenata Fakultet građevinarstva, arhitekture i geodezije ima težnju postati centrom izvrsnosti u području visokog obrazovanja, znanstvenog istraživanja i promicanja graditeljske struke.
Na fakultetu su, pored znanstveno-istraživačke djelatnosti i visokog obrazovanja te cjeloživotnog učenja organiziranog kroz program stručnog usavršavanja, prisutne i stručne djelatnosti u vidu izrade studija, eksper­tiza, revizija, idejnih projekata, projekata složenih građevina, stručnih i projektantskih nadzora, laboratorijskih i terenskih ispitivanja konstrukcija te stručnih savjetovanja.
Znanstveni rad u uskoj je svezi sa stručnim radom što je rezultiralo ne samo relevantnošću znanstvenog djelovanja, već i projektiranjem te izgradnjom velikog broja značajnih građevinskih objekata i zahvata čime fakultet predstavlja instituciju koja je oslonac stručne i znanstvene izvrsnosti.
U rujnu 2021. godine završen je kapitalni projekt izgradnje i opremanja novih laboratorijskih prostora (projekt ,,Implementacijom suvremene znanstveno-istraživačke infrastrukture na FGAG-u do pametne specijalizacije u zelenoj i energetski učinkovitoj gradnji KK.01.1.1.02.0027” vrijedan 11,2 milijuna eura – projekt INFRA) čime su svi prostorni i novorealizirani laboratorijski resursi postali prikladni za znanstveno istraživačku djelatnost i izvođenje studijskih programa fakulteta.
Fakultet građevinarstva, arhitekture i geodezije ima visok kapacitet povezivanja sa zajednicom što je velikim dijelom ostvareno aktivnostima unutar brojnih realiziranih projekata. U sklopu Programa prekogranične suradnje INTERREG V-A Italija – Hrvatska 2014. – 2020. FGAG je kao partner sudjelovao u ukupno sedam projekata, dok je u sklopu Interreg Mediterranean EFRR bio partner u dva projekta. Angažman istraživača s FGAG-a u INTERREG projektima dobro je prepoznat. Istraživanja su diseminirana unutar akademske zajednice te medijski promovirana prema gospodarskim subjektima i društvu. Angažmanom istraživača FGAG-a na ovim projektima stvoren je okvir za suradnju i prijavu novih projekata. Prepoznat je potencijal FGAG-a za suradnju s javnim tijelima u izradi nove i poboljšanja postojeće regulative. Također, FGAG je kao nositelj ili partner realizirao devet projekata sufinanciranih iz Europskog fonda za regionalni razvoj - Operativni program „Konkurentnost i kohezija 2014. - 2020.“ Kroz ove projekte FGAG je postao prepoznatljiv u promociji istraživanja te postao poželjan subjekt za stvaranje novih partnerstava u EU i RH. Realizacijom projekata stvoren je i okvir za značajno povećanje kapaciteta suradnje s lokalnom zajednicom. Rezultati ovih projekata diseminirani su dionicima lokalne samouprave. U sklopu projekata izrađena je patentna prijava koja predstavlja inovativni koncept za široki spektar dionika. Također, ostvarena je suradnja s četiri tvrtke s dugogodišnjim iskustvom u istraživanju: DIV, KONČAR EU, ADRIA WINCH I KLIMA OPREMA. Kroz projekte financirane iz Europskog socijalnog fonda ostvaren je doprinos u segmentu unaprjeđenja stručne prakse, ali je, također, potaknuta i brža integracija studenata na tržište rada te je unaprjeđena suradnja između gospodarskog i znanstvenog sektora.
FGAG je radom na projektima unaprijedio suradnju s akademskom i poslovnom zajednicom na nacionalnom i internacionalnom nivou te je stvorena mreža za suradnju u svim područjima djelovanja istraživača fakulteta.
U svrhu povezivanja sa zajednicom FGAG kontinuirano provodi aktivnosti promocije svojih temeljnih istraživanja a u prethodnom razdoblju ostvaren je veliki iskorak u suradnji s tržištem, u transferu znanja i inovacija. Rezultat je vidljiv u brojnim ugovorima i sporazumima, kao i zajedničkim prijavama na projekte s gospodarskim subjektima.
U rad lokalnih zajednica i razvoj gospodarstva FGAG je, također, uključen i kroz široki spektar stručnih projekata u kojima sudjeluje, a čiji se raspon kreće od suradnje u pripremi strategija razvoja okolnih gradova, izrade projekata izgradnje infrastrukture do očuvanja okoliša i kulturne baštine.

Obrazloženje izvršenja financijskog plana 
Izvršenje financijskog plana sastoji se od sljedećih aktivnosti:
	A679134
	PROGRAMSKO FINANCIRANJE JAVNIH VISOKIH UČILIŠTA

	A679132
	PROGRAM PREKOGRANIČNE SURADNJE

	A679133
	PROGRAM PREKOGRANIČNE SURADNJE UPRAVLJAČKO TIJELO IZ INOZEMSTVA

	A679136
	RAZVOJ SUSTAVA PROGRAMSKIH SPORAZUMA (NPOO)

	A679135
	PROGRAMSKO I OSTALO FINANCIRANJE SVEUČILIŠTA U SPLITU – IZ EVIDENCIJSKIH PRIHODA



Izvršenje rashoda i izdataka prema ekonomskoj klasifikaciji sadrži sljedeće izvore financiranja:

· 11 Opći prihodi i primici 
· 31 Vlastiti prihodi
· 43 Ostali prihodi za posebne namjene
· 50 Pomoći iz državnog proračuna
· 51 Pomoći EU
· 52 Ostale pomoći
· 53 Darovnice
· 56 Fondovi EU
· 58 Instrumenti EU nove generacije
· 61 Donacije


U sljedećoj tablici prikazan je plan i izvršenje rashoda za izvještajno razdoblje po aktivnostima:
	BROJČANA OZNAKA I NAZIV
	TEKUĆI PLAN 
2026.
	OSTVARENJE/IZVRŠENJE 
01.2026. - 6.2026.
	INDEKS
(3)/(2)

	1
	2
	3
	4

	08006
	Sveučilišta i veleučilišta u Republici Hrvatskoj
	10.123.563
	4.399.979,38
	43,46

	37
	OBRAZOVANJE
	10.123.563
	4.399.979,38
	43,46

	3705
	VISOKO OBRAZOVANJE
	10.123.563,00
	4.399.979,38
	43,46

	A679134
	PROGRAMSKO FINANCIRANJE JAVNIH VISOKIH UČILIŠTA
	6.435.127
	2.992.412,66
	46,50

	A679132
	PROGRAM PREKOGRANIČNE SURADNJE
	765.005
	244.393
	31,95

	A679133
	PROGRAM PREKOGRANIČNE SURADNJE UPRAVLJAČKO TIJELO IZ INOZEMSTVA
	855.675
	414.267
	48,41

	A679136
	RAZVOJ SUSTAVA PROGRAMSKIH SPORAZUMA (NPOO)
	171.525
	26.150
	15,25

	A679135
	PROGRAMSKO I OSTALO FINANCIRANJE SVEUČILIŠTA U SPLITU – IZ EVIDENCIJSKIH PRIHODA
	1.896.231
	722.757
	38,12




Izvršenje rashoda po svim aktivnostima u skladu je s financijskim planom.

A679134 - Programsko financiranje javnih visokih učilišta
Zakonske i druge pravne osnove:

· Zakon o znanstvenoj djelatnosti i visokom obrazovanju
· Uredba o nazivima radnih mjesta i koeficijentima složenosti poslova u javnim službama  
· Temeljni kolektivni ugovor za službenike i namještenike u javnim službama
· Kolektivni ugovor za znanost i visoko obrazovanje 
· Zakon o plaćama u državnoj službi i javnim službama
· Zakon o znanstvenoj djelatnosti i visokom obrazovanju 
· Odluka o programskom financiranju javnih visokih učilišta u Republici Hrvatskoj 
· Uredba o programskom financiranju javnih visokih učilišta i javnih znanstvenih instituta u Republici Hrvatskoj 
· Ugovor o programskom financiranju Sveučilišta u Splitu 
· Zakon o osiguravanju kvalitete u znanosti i visokom obrazovanju 
· Pravilnik o sadržaju dopusnice te uvjetima za izdavanje dopusnice za obavljanje djelatnosti visokog obrazovanja, izvođenje studijskog programa i reakreditacije visokih učilišta 
Ova aktivnost sastoji se od sljedećih podaktivnosti:
1. Rashodi za plaće zaposlenika
2. Materijalna prava zaposlenih
3. Zdravstveni pregledi zaposlenika
4. Financiranje znanstvene djelatnosti 
5. Financiranje materijalnih rashoda osnovne proračunske komponente
6. Financiranje materijalnih rashoda izvedbene proračunske komponente
7. Financiranje materijalnih rashoda razvojne proračunske komponente

Rashodi za ovu aktivnost definirani su od strane Sveučilišta u Splitu. Izvršeni rashodi obuhvaćaju plaće zaposlenika, prijevoz zaposlenika, materijalna prava i zdravstvene preglede te rashode za pokriće materijalnih troškova vezanih uz osnovnu, izvedbenu i razvojnu proračunski komponentu.
Izvršenje rashoda po ovoj aktivnosti je u skladu s financijskim planom.
U razdoblju provedbe programskih ugovora očekuje se ostvarenje strateških ciljeva u nastavnoj i znanstvenoj djelatnosti. Ostvarenje strateških ciljeva i financiranje je u skladu s realizacijom utvrđenih ciljeva programskog financiranja:
1. Relevantnost u odnosu na potrebe tržišta rada, razvoja gospodarstva i društva, učinkovitost visokog obrazovanja te upisi većeg broja studenata na postojeće studijske programe
2. Izvrsnost znanstvenog rada
3. Znanost i visoko obrazovanje kao pokretači promjena u društvu i gospodarstvu.
Osnovna tendencija je povećanje broja studenata te znanstvene aktivnosti. U narednom razdoblju očekuje se povećanje broja radova i veća znanstvena produktivnost.

A679132 - Program prekogranične suradnje
Zakonske i druge pravne osnove
· Zakon o proračunu
· Zakon o izvršavanju Državnog proračuna Republike Hrvatske

Ova aktivnost sastoji se od sljedećih projekata:

100200062	CLIMBEACH - Podizanje razine otpornosti obalnih područja na utjecaj klimatskih promjena i uspostava smjernica za održivo upravljanje i stabilizaciju plaža
                              
100200063	MOWACLIM  - Monitoring interakcije podzemnih i površinskih voda za podizanje otpornosti održive poljoprivrede na utjecaje klimatskih promjena u obalnim sustavima
                            


Izvršenje rashoda je u skladu s financijskim planom i dinamikom izvođenja EU projekata.


A679133 - Program prekogranične suradnje – Upravljačko tijelo iz inozemstva
Zakonske i druge pravne osnove
· Zakon o proračunu
· Zakon o izvršavanju Državnog proračuna Republike Hrvatske

Ova aktivnost sastoji se od sljedećih projektata:

100200061	SWAMRISK - Monitoring i upravljanje podzemnim vodama za potrebe prevencije rizika od suša u obalnim sustavima
                                
100600047	STRENGTH  - Strategije za procjenu utjecaja klimatskih promjena i prirodnih opasnosti na urbane ekosustave, povećanje otpornosti na okolišne opasnosti i promicanje teritorijalnog rasta                              


Izvršenje rashoda je u skladu s financijskim planom i dinamikom izvođenja EU projekata.


A679135 – Financiranje Sveučilišta u Splitu – iz evidencijskih prihoda
Zakonske i druge pravne osnove
· Zakon o znanstvenoj djelatnosti i visokom obrazovanju
· Kolektivni ugovor za znanost i visoko obrazovanje 
· Dodatak I. Kolektivnom ugovoru za znanost i visoko obrazovanje 
· Strategija razvoja grada Splita do 2030. godine
· Plan razvoja Splitsko-dalmatinske županije
· Zakon o proračunu
· Zakon o izvršavanju Državnog proračuna Republike Hrvatske
Ova aktivnost sastoji se od sljedećih podaktivnosti:
1. HRZZ projekti
2. Doktorski studij
3. Materijalni troškovi - dio troškova koji nije pokriven iz aktivnosti A679134
4. Stručni rad
5. Izdavačka djelatnost
6. EU projekti
FGAG kontinuirano potiče svoje istraživače i nastavnike na aktivno sudjelovanje u natječajima za znanstvene i razvojne projekte, kao i na objavljivanje rezultata istraživanja u renomiranim međunarodnim znanstvenim časopisima. Broj prijava projekata varira ovisno o raspoloživim natječajima i njihovim tematskim područjima, stoga je teško dati točnu procjenu ukupnog broja prijava u narednim godinama. Ipak, očekuje se da će se osnovna znanstvena djelatnost FGAG-a, kao i u proteklom četverogodišnjem razdoblju, i dalje financirati pretežno kroz projekte Hrvatske zaklade za znanost (HRZZ) i Europske teritorijalne suradnje (Interreg). 

FGAG se ističe kao jedan od vodećih sastavnica Sveučilišta u Splitu po broju znanstvenih radova objavljenih u međunarodnim časopisima s visokim faktorom utjecaja, posebice u segmentima građevinarstva, arhitekture, geodezije i geoinformatike. Broj publikacija kontinuirano raste, što potvrđuje usmjerenost Fakulteta na znanstvenu izvrsnost i međunarodnu prepoznatljivost. 

U sljedećem razdoblju Fakultet će nastaviti poticati prijave na nacionalne i međunarodne natječaje za financiranje projekata, kao i objavljivanje znanstvenih radova u prestižnim znanstvenim časopisima, čime se dodatno jača njegova uloga kao ključne institucije u znanstvenom i stručnom razvoju u regiji.
Planirani rashodi za HRZZ projekte temelje se na konsolidiranim financijskim planovima pojedinačnih HRZZ projekata. Rashodi za stručni rad, koji uz EU projekte predstavljaju najveću komponentu u ukupnim rashodima ove aktivnosti, izvršeni su u većem iznosu u odnosu na prethodno izvještajno razdoblje zbog većeg obujma poslova na tržištu. Izvršenje rashoda EU projekata u skladu je s dinamikom izvršenja aktivnosti po projektima.
Izvršenje rashoda za promatranu aktivnost u skladu je s financijskim planom.

A679136 – Razvoj sustava programskih sporazuma (NPOO)

Zakonske i druge pravne osnove
· Uredba o programskom financiranju javnih visokih učilišta i javnih znanstvenih instituta u Republici Hrvatskoj
Ova aktivnost sastoji se od sljedećih podprojekata:
201700004 	IA 1.1.2. - GEORAZ                      
201700003 	IA 1.1.2. - RESILIO                     
201700002 	IA 1.1.2. - URB-NAT                     
Pitanje kojim će se baviti projekt  GEORAZ u periodu 2026-2029 jeste doprinos geodetsko geoinformatičke struke Agendi 2030 uz teorijsku podlogu matematičke struke i davanje smjernica za daljnja postupanja graditeljske struke. Navedeno će se odnositi direktno i indirektno na područja energetike, upravljanja vodama, ekologije, klimatskih promjena, učinkovitih obalnih gradova i naselja te mora i morskih resursa. Glavni cilj projekta je održivost obale i otoka i doprinos njihovom daljnjem razvoju, kako na moru tako i na kopnu.

Projekt URB-NAT istražuje integralni pristup zelenoj održivoj gradnji i revitalizaciji postojećeg izgrađenog okoliša primjenom prirodnih, biorazgradivih i ekološki prihvatljivih materijala za ojačanje i gradnju zidanih, drvenih i armiranobetonskih konstrukcija.


Projekt RESILIO usmjeren je na integriranu procjenu ranjivosti i otpornosti Dioklecijanove palače u Splitu, jednog od najvažnijih kulturnih i povijesnih simbola grada, suočenog s višestrukim okolišnim i infrastrukturnim izazovima.
Izvršenje rashoda je u skladu s financijskim planom.


Split 24.07.2026.

